Džordžtaun (Tehas)

Džordžtaun () om AÜV:oiden lidn Tehas-štatan keskuzpalas. Se om Uil'jamson-ümbrikon administrativine keskuz. Om Ostinan pohjoižeks ezilidnaks.

 Istorii 
Eländpunktan aluz om pandud 1840-nzil vozil. Se om lidnan statusanke vspäi 1848. Nimitihe Džordž Vašington Glasskok-edheotajan nimel, hän andoi mad uden lidnan sauvomižen täht. Pumaterialan äjüz, puhtaz vezi, väghine mahuz i sättui nepsuz vedihe sirdnikoid AÜV:oiden toižiš štatoišpäi i Ročinmaspäi.

Džordžtaun šingotase valdkundaližil holitišil, sauvondal. Elektrotehnižen AirBorn Inc.-kompanijan päfaterAirBorn Inc.-kompanijan sait (airborn.com).  sijadase täs (süddikod, elektrusen märičimed).

 Geografijan andmused 
Lidn sijadase San Gabriel'-jogen randal (Brazos-jogen oigedpol'ne bassein), 230 m ü.m.t. keskmäižel korktusel. Matkad štatan administrativižen Ostin-keskusen keskuzpalhasai om nell'kümne kilometrad suvhe.

Klimat om subtropine. Voden keskmäine lämuz om +19,5 C°, kezakun-elokun +27..+29 C°, tal'vkun-uhokun +9..+11 C°. Ekstremumad oma −19 C° i +44 C°. Paneb sadegid 942 mm vodes (56..108 mm kuidme).

 Eläjad 
Vn 2010 AÜV:oiden rahvahanlugemižen mödhe lidnan eläjiden lugu oli 47 400 ristitud 124 km² pindal. Kaikiš suremb lidnan ristitišt om nügüd', se ližadui 50..90 % joga voz'kümnel vspäi 1970. Lidn mülüb Sur' Ostin-lidnaglomeracijha (2,1 mln rist. vl 2018). Vspäi 1995 San Siti Tehas-rajon penziimehiden-millioneroiden täht šingotase Džordžtaunas (vl 2010 kaik 11 tuhad ristituid eliba siš 21 km² pindal).

Privatine čomamahtoiden Suvipäivlaskmaine universitetSuvipäivlaskmaižen universitetan sait (southwestern.edu).  (, 1,5 tuh. üläopenikoid vl 2013) radab siš vspäi 1873, se om sätud nelläs kolledžaspäi (alusenpanend 1840).

 Galerei 

 Homaičendad 

 Irdkosketused 
 Lidnan tobmuden sait (georgetown.org).  

Kategorii:Amerikan Ühtenzoittud Valdkundoiden lidnad
Kategorii:Eländpunktad kirjamišton mödhe
Kategorii:Tehasan lidnad